D'acord amb el capítol 7 del títol II del Reglament (CE) 889/2008 de la Comissió de 5 de setembre de 2008 (articles 48 al 56, ambdós inclosos), pel qual s'estableixen disposicions d'aplicació del Reglament 834/2007 del Consell de 28 de juny de 2007, sobre producció i etiquetatge dels productes ecològics, pel que fa a la producció ecològica, l'etiquetatge i el seu control, s'ha creat la base de dades informatitzada on es recullen les varietats de llavors i de material de reproducció vegetativa disponibles a l'Espanya obtingudes mitjançant el mètode de producció ecològica.
Per accedir a la base de dades de llavors cliqueu aquí.
El gestor de la base de dades és la Subdirecció General de Qualitat Diferenciada i Producció Ecològica del Ministeri d'Agricultura, Pesca i Alimentació.
La gestió de la base de dades es realitza a través de les notificacions de les autoritats competents de les comunitats autònomes.
A Catalunya la inscripció i actualització de la base de dades de llavors i material de reproducció dels proveïdors de Catalunya es realitza a través del DARP.
Els proveïdors de llavor i de material de reproducció vegetativa de producció ecològica que figuren inscrits a la base de dades de llavors i material de reproducció vegetativa hauran de comunicar periòdicament la disponibilitat del material vegetal de producció ecològica.
Els períodes de l'any en què s'actualitzarà regularment la base de dades per a cada espècie o grup d'espècies cultivades són els següents:
En aquest sentit, i per la pròpia naturalesa d'aquestes situacions, que està lligada a la gestió de la producció ecològica, es fa indispensable comptar amb la supervisió del Consell Català de la Producció Agrària Ecològica (CCPAE), així com amb la Unitat de Control del Material Vegetal del Servei de Producció Agrícola del DARP, pel que fa a la certificació del material vegetal.
Aquest tràmit s'ha de fer via telemàtica a través de la pàgina Tràmits excepcionals en matèria de producció agroalimentària ecològica.
La persona interessada en inscriure's i/o actualitzar les dades a la base de dades de llavors i material de reproducció vegetativa de producció ecològica, conforme als casos contemplats en l'article 49 del Reglament (CE) 889/2008, presentarà la comunicació d'inscripció, utilitzant el model establert.
Aquesta comunicació s'haurà d'adjuntar en el formulari general dels Tràmits excepcionals en matèria de producció agroalimentària ecològica i aquest s'haurà d'enviar per via telemàtica.
Per més informació sobre aquest procediment es pot consultar la Guia per a la tramitació telemàtica de tràmits excepcionals en matèria de producció agroalimentària ecològica.
Aquesta comunicació serà estudiada pels serveis tècnics del DARP que emetran un informe tècnic al respecte després de fer les comprovacions documentals corresponents.
A través d'aquest informe es notificarà a la Subdirecció General de Qualitat Diferenciada i Producció Ecològica del MAPA, per tal que, si és pertinent, procedeixi a l'actualització de la seva base de dades.
Els proveïdors hauran de comunicar directament al MAPA la falta de disponibilitat de material vegetal de les varietats inscrites així com les sol·licituds de baixa de varietats per correu electrònic a l'adreça electrònica de Subdirecció General de Qualitat Diferenciada i Producció Ecològica del Ministeri d'Agricultura, Pesca i Alimentació: [EMAIL]